Casa Diverso เคยมาครั้งหนึ่งตอนที่เขามีงาน Grand Opening ประมาณเดือนมกราคม วันนี้ได้กลับไปอีกครั้ง แวะไปลองชิมเมนูต่างๆ หลายอย่างเยอะมากครับ ร้านนนี้เขาอยู่ตรงข้ามวัดเมธัง ถ้ามาจากทางคูเมืองรอบใน (ประตูสวนดอก) ให้ตรงมาเรื่อยๆ จะมีซอยก่อนที่จะถึงร้านซุ้ม 2 หมูจุ่ม (วัฒโน) ให้เลี้ยวซ้ายเข้าซอยไป ร้านจะอยู่ตรงภัชกิจ เฮ้าส์ ซ้ายมือ

ร้านนี้เป็นอาหารฟิวชั่นครับ บรรยากาศจะมีอยู่ 2 โซนคือด้านในและด้านนอก ด้านในนี่คงเหมาะกับตอนกลางวัน เพราะจะมีแอร์ เย็นสบายและถ้าถึงตอนเย็นก็ย้ายลงมานั่งในสวนชิลๆ (แต่ยุงเยอะหน่อย ระวังตัวหน่อยนะครับ) ลืมบอกไปว่าร้านเปิดตั้งแต่ 1000-2300 น. ทุกวันครับ

อาหารก็จะมีทั้งไทยและฝรั่ง แต่ถ้าเป็นอาหารไทยจะไม่ใช่ไทยจ๋า เขาจะเป็นไทยที่ดัดแปลงหน้าตา แต่รสชาติยังเป็นไทยคงเดิม ทำให้เรารู้สึกว่าได้ทานอาหารไทยในลักษณะของความเป็นอินเตอร์เพิ่มขึ้น รวมไปถึงอาหารฝรั่งก็หน้าตาฝรั่งจ๋าเลย ๕๕๕ รสชาติอร่อยลงตัวมากครับ 